CELEX: 32014R1026
Language: ro
Date: 2014-07-25 00:00:00
Title: Regulamentul delegat (UE) nr. 1026/2014 al Comisiei din 25 iulie 2014 de modificare a anexei I la Regulamentul (CE) nr. 1528/2007 al Consiliului privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic, astfel cum a fost modificat prin Regulamentul (UE) nr. 527/2013 al Parlamentului European și al Consiliului în ceea ce privește excluderea unui număr de țări din lista regiunilor sau statelor care au încheiat negocierile

30.9.2014   
            
            
               RO
            
            
               Jurnalul Oficial al Uniunii Europene
            
            
               L 284/3
            
         REGULAMENTUL DELEGAT (UE) NR. 1026/2014 AL COMISIEI
   din 25 iulie 2014
   de modificare a anexei I la Regulamentul (CE) nr. 1528/2007 al Consiliului privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic, astfel cum a fost modificat prin Regulamentul (UE) nr. 527/2013 al Parlamentului European și al Consiliului în ceea ce privește excluderea unui număr de țări din lista regiunilor sau statelor care au încheiat negocierile
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic (1), astfel cum a fost modificat prin Regulamentul (UE) nr. 527/2013 al Parlamentului European și al Consiliului din 21 mai 2013 în ceea ce privește excluderea unui număr de țări din lista regiunilor sau statelor care au încheiat negocierile (2), în special articolele 2a și 2b,
   întrucât:
   
               (1)
            
            
               Lista țărilor beneficiare ale regimului de import fără taxe vamale și contingente tarifare al UE este prevăzută în anexa I la Regulamentul (CE) nr. 1528/2007 („Regulamentul privind accesul pe piață”).
            
         
               (2)
            
            
               Negocierile privind acordul de parteneriat economic (denumit în continuare „acordul”) între Comunitatea Europeană, pe de o parte, și statele din Pacific, pe de altă parte, au fost încheiate la 23 noiembrie 2007.
            
         
               (3)
            
            
               Botswana, Camerun, Côte d'Ivoire, Fiji, Ghana, Kenya, Namibia și Swaziland nu au luat măsurile necesare în vederea ratificării acordurilor lor. Prin urmare, în conformitate cu articolul 2 alineatul (3) din Regulamentul (CE) nr. 1528/2007, în special cu litera (b), anexa I la regulamentul respectiv a fost modificată prin Regulamentul (UE) nr. 527/2013. Aceste țări au încetat să fie acoperite de regimul accesului pe piață autorizat în temeiul Regulamentului (CE) nr. 1528/2007, începând cu 1 octombrie 2014.
            
         
               (4)
            
            
               Comisia este împuternicită să adopte acte delegate, în conformitate cu articolele 2a și 2b din Regulamentul (CE) nr. 1528/2007, pentru a modifica anexa I la regulamentul respectiv prin reincluderea țărilor care au fost eliminate în temeiul Regulamentului (UE) nr. 527/2013, de îndată ce aceste țări au luat măsurile necesare în vederea ratificării acordurilor lor.
            
         
               (5)
            
            
               Fiji a luat măsurile necesare în vederea ratificării acordului său și a informat depozitarul acordului în legătură cu acest lucru la data de 17 iulie 2014,
            
         ADOPTĂ PREZENTUL REGULAMENT:
   Articolul 1
   Reincluderea unei țări în anexa I
   În anexa I la Regulamentul (CE) nr. 1528/2007 se introduce următoarea țară:
   
                
            
            
               Republica Insulelor Fiji.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 octombrie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 348, 31.12.2007, p. 1.
   
      (2)  JO L 165, 18.6.2013, p. 59.